***НАЧАЛНО УЧИЛИЩЕ „СВ. КЛИМЕНТ ОХРИДСКИ” гр. ЧИРПАН***

**ЗАПОВЕД № 83**

гр. Чирпан, 27.11.2020 г.

На основание чл. 259 от ЗПУО, Зап. № РД09 – 3457/26.11.2020 на Министъра на образованието и науката, на осн. чл. 115а, ал 1 от ЗПУО и Зап.№ РД – 01 – 677/25.11.2020 на Министъра на здравеопазването поради преустановения присъствен образователен процес в училищата на територията на цялата страна

**Нареждам:**

1. В периода от 30.11.2020г. до 21.12.2020г. обучението на учениците, записани в дневна и комбинирана форма на обучение, да се провежда, доколкото и ако е възможно от разстояние в електронна среда в електронната платформа на Microsoft Teams, както и чрез използване на средствата на информационните и комуникационните технологии.
2. Да се прилагат Правилата за работа в обучение от разстояние в електронна среда, приети на Педагогически съвет на 26.11.2020г.
3. Да се следва учебния план и седмичната програма с намалени часове – по 20 мин. за начален етап на образование /при синхронно обучение в ОРЕС/.
4. За децата в подготвителната група се осъществява учебен процес като учителя подпомага децата за придобиване на умения чрез работа с родителите през платформи, приложения, електронна поща или по друг подходящ начин.
5. Преустановяват се заниманията по интереси и работата по проекти /“Подкрепа за успех“ и „АПСПО“ в присъствена форма за периода от 27.11.2020г. до 21.12.2020г.

Работата по проект АПСПО ще се осъществява като обучение от разстояние чрез предаване на обучителни материали и получаване на обратна връзка от учениците/родителите.

1. Преустановяват се всички присъствени събрания, заседания, обучения за квалификация на педагогическите специалисти и др.
2. Обучението от разстояние в електронна среда включва дистанционни учебни часове, самоподготовка, текуща обратна връзка за резултатите от обучението и оценяване, съгласно чл. 40б, ал.1 от Наредба № 10 от 01.09.2016 г. за организация на дейностите в училищното образование.
3. Асинхронно обучение /проектни дейности/ - осъществява се в Microsoft Teams, ел. поща, телефон и др. средства за комуникация за учениците от 1 клас и Подготвителна група към училището. За първи клас дистанционните учебни часове включват наблюдение на урок, ако е възможно със, или без взаимодействие с учителя и с останалите ученици. Педагогическото взаимодействие в ПГ подпомага придобиването на компетентностите по образователните направления Български език и литература, Математика, Околен свят, Изобразително изкуство, Музика, Конструиране и технологии , Физическа култура като използваните ресурси се избират от учителя на подготвителната група в съответствие с възрастта на децата. Продължителността на педагогическото взаимодействие в електронна среда с дете от подготвителната група не може да надвишава 30 минути дневно.

Проследяването на постиженията от осъщественото педагогическо взаимодействие се извършва чрез наблюдение от страна на учителя и чрез обсъждане с родителите. В периода на провеждане на педагогическото взаимодействие на децата не се пишат отсъствия. Учителят подготвя разработени материали, видео и аудиофайлове и др. , с помощта на които чрез игрови ситуации вкъщи децата да развиват логическото мислене, да комуникират, да творят и да поддържат физическа активност. Учителят прави разяснения, препоръки, дава отговори на родителски въпроси, споделя идеи за конструктивна, изобразителна и приложна работа, насочва към дидактически игри, образователни ресурси и допълнителни източници на информация.

1. Синхронно обучение - осъществява се в Microsoft Teams за учениците от 2 до 4 клас. При синхронно обучение от разстояние в електронна среда дистанционните учебни часове включват синхронен урок и синхронно взаимодействие на учителя с учениците при задължителна обратна връзка. За всеки учебен час в електронният дневник ШКОЛО се отразява взетата тема, отсъствията на учениците и поставените оценки. По време на синхронно обучение от разстояние в електронна среда на учениците се отразяват отсъствия, ако не са се включили в синхронния урок. Синхронното обучение включва и провеждане на часовете за самоподготовка, занимания по интереси и организиран отдих и физическа активност с учителя в целодневната организация.
2. Продължителността на дистанционният час при синхронно обучение не може да надвишава 20 минути в начален етап.

График на часовете :

Сутрин:

1. 09:00 – 09:20

2. 09:30 – 09:50

3. 10:10 – 10:30

4. 10:40 – 11:00

5. 11:10 – 11:30

6. 11:40 – 12:00

Следобед:

1. 13:00 – 13:30 – Организиран отдих и спорт

2. 13:30 – 13:50 - Самоподготовка

3. 14:00 - 14:20 - Самоподготовка

4. 14:40 – 15:00 - ЗИ

5. 15:10 – 15:30 – ЗИ

6. 15:30 – 16:00 - Организиран отдих и спорт

1. Осъществяване на обща и допълнителна подкрепа: Подкрепата за личностното развитие на децата и учениците се осъществява, доколкото и ако е възможно в електронна среда. Извършва се от педагогическите специалисти , в т.ч. ресурсен учител и психолог в рамките на уговорената продължителност на работното време.

При синхронните дейности за подкрепа за личностно развитие се провеждат синхронни терапевтични занятия и се осъществява синхронно взаимодействие на педагогическия специалист с учениците със СОП Виктория Сейменска от 2 клас, Християн Нанев – 4 клас и Златко Неделчев – 4 клас. При асинхронни дейности за подкрепа за личностно развитие се осъществява наблюдение на асинхронни терапевтични занятия без взаимодействие с педагогическия специалист и с останалите деца и ученици – при децата в ПГ, консултации с ученици и родители. Възможни са и консултации по ел. поща, телефон и др. средства за комуникация.

Текущата обратна връзка за резултатите от дейностите за подкрепа за личностно развитие се осъществява при синхронно взаимодействие на учителя с детето или с ученика в електронна среда от разстояние.

Продължителността на всяка дейност за подкрепа за личностно развитие по чл.193, ал. 1 от Наредбата по приобщаващото образование при обучение от разстояние в електронна среда е от 20 до 40 минути по преценка на педагогическите специалисти съвместно с другите специалисти, които работят с детето или с ученика, в зависимост от възрастовите особености и индивидуалните потребности на децата и учениците.

1. Когато поради обективни пречки за осъществяване на обучението от разстояние в електронна среда, може да се прилага и друг начин, за което педагогическият специалист уведомява своевременно директора.
2. За учениците, които не могат да бъдат обхванати в синхронно или асинхронно обучение да се използват други средства за информационни и комуникационни технологии, както и материали на хартия. Същите да се подготвят от съответните учители като работен материал за седмицата и се предават от тях на учениците. Тези дейности да се осъществяват при строго спазване на действащите здравни мерки и използване на лични предпазни средства.
3. Класните ръководители да осъществяват постоянна връзка от разстояние с учениците и техните родители.
4. За времето на несинхронно обучение от разстояние в електронна среда за изпълнение на нормата преподавателска работа на педагогическите специалисти в ПГ и първи клас се приема, ако лицето има изпълнени не по-малко от 5 астрономически часа дневно или 25 астрономически часа седмично (при 5-дневна работна седмица) за дейности по текуща обратна връзка за резултатите от обучението и по оценяване на учениците.
5. Помощно - обслужващият персонал огняр и хигиенист да преминат в платен годишен отпуск.
6. Педагогическите специалисти и счетоводителят Татяна Танева при възможност да преминат към работа от дома. При невъзможност да изпълняват служебните си задължения от дома, да работят в училище при засилен режим на дезинфекция на работните помещения. Задължително да използват лични предпазни средства.
7. ЗАБРАНЯВАМ:

- Достъпа на ученици, родители и външни посетители в сградата на училището. Препоръчвам комуникацията с и между работниците и служителите да се осъществява по телефон и/или e-mail, електронен дневник, социални мрежи и др. В случай на неотложна необходимост външни лица ще бъдат допускани до сградата при спазване на противоепидемичните мерки.

- Допускането на лица в карантинен период или със симптоми на остри заразни и респираторни заболявания в учебните сгради.

Заповедта ще бъде сведена до знанието на педагогическия и непедагогическия персонал по e-mail.

Контрол по изпълнението на заповедта ще изпълнявам лично.

Директор: …………………………..

/Галина Маркова/